থাইল্যান্ড
থাইল্যান্ডের মধ্যভাগে রয়েছে একটি বিস্তীর্ণ উর্বর সমভূমি। এই সমভূমির মধ্য দিয়ে দেশের প্রধান নদী চাও ফ্রায়া এবং এর শাখানদী ও উপনদীগুলি প্রবাহিত হয়েছে। এই অঞ্চলে দেশের ধান ও অন্যান্য ফসলের অধিকাংশের আবাদ হয়। মধ্যভাগের সমভূমির পশ্চিম, উত্তর ও পূর্ব দিক ঘিরে রেখেছে পাহাড় ও মালভূমি। পশ্চিমের পর্বতশ্রেণী দক্ষিণ দিকে মালয় উপদ্বীপে প্রসারিত হয়েছে। থাইল্যান্ডের রাজধানী ও বৃহত্তম শহর ব্যাংকক চাও ফ্রায়া নদীর মোহনায় থাইল্যান্ড উপসাগরের তীরে অবস্থিত।
টোঙ্গা
টোঙ্গা রাজ্য (টোঙ্গা ভাষায়: Puleʻanga Fakatuʻi ʻo Tonga "পুলেʻআঙা ফাকাটুʻই ʻও টোঙা", ইংরেজি ভাষায়: Kingdom of Tonga "কিংডম অভ টঙ্গা") দক্ষিণ প্রশান্ত মহাসাগরে অবস্থিত স্বাধীন দ্বীপরাষ্ট্র। এটি ফিজির প্রায় ৬৫০ কিমি দক্ষিণ-পূর্বে এবং নিউজিল্যান্ডের প্রায় ১,৮৫০ কিমি উত্তর-পূর্বে অবস্থিত। পলিনেশীয় দ্বীপগুলির মধ্যে একমাত্র টোঙ্গাতেই রাজতন্ত্র টিকে আছে। নুকুয়ালোফা এটির রাজধানী, প্রধান বন্দর ও বৃহত্তম শহর।